Съобщение за инвестиционно предложение за „Дейност по водовземане на подземни води от съществуващо водовземно съоръжение тип тръбен кладенец с цел напояване на земеделски културиˮ, с местоположение ПИ с идентификатор 67444.54.1 по КК и КР на град Сливо поле.
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя ЗП Ш. А. инвестиционно предложение за „Дейност по водовземане на подземни води от съществуващо водовземно съоръжение тип тръбен кладенец с цел напояване на земеделски културиˮ , с местоположение ПИ с идентификатор 67444.54.1 по КК и КР на град Сливо поле,  попада в приложното поле на Приложение №2 към чл.93, ал.1, т.1 и 2 от Закона за опазване на околната среда на ЗООС, т.10 – Инфраструктурни инвестиционни предложения, буква “н“ – „схеми за добив на подземни води и изкуствено подхранване на подземни води“, предвид което на основание чл.93, ал.1, т.1 на Закона, следва да се проведе процедура по преценяване на необходимостта от оценка на въздействието върху околната среда (ОВОС).
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-6206-3/02.01.2024г. 
Копие на писмото е изпратено в Община Сливо поле и БДДР.
